text: Kvinde udsat for hjemmerøveri af maskeret mand
  24 september 2016 kl. 04.13
  En kvinde blev natten til lørdag udsat for et hjemmerøveri på et kollegie i Esbjerg. Den maskerede mand truede kvinden til at udlevere penge.
  Hjemmerøveriet skete omkring klokken 02.00 i et kollegiefællesskab på Hedelundvej, hvor gerningsmanden skaffede sig adgang til fælleslokalerne gennem en ulåst dør, oplyser vagtchef Erik Lindholdt til TV SYD.
  - Så banker han på en dør til et af værelserne, hvor kvinden åbner, og gerningsmanden skubber hende ind i værelset, hvor han truer hende med en circa 20 centimeter lang køkkenkniv, fortæller Erik Lindholdt.
  Ifølge vagtchefen er kvinden ikke kommet til skade, men er meget chokeret over oplevelsen.
  Gerningsmanden beskrives som ca. 40 år, mørkhudet, halvskaldet med mørke øjne. Han var maskeret med en bandana for ansigtet.
  Hjemmerøveri på Hedelundvej i Esbjerg, hvor maskeret mand omkring kl. 2 i nat med kniv  truede kvinde til udlevering af kontanter. #politidk
  
  